కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
వీల్‌చైర్ క్రికెట్ టీమ్‌కు సచిన్ ఆర్థిక సాయం.. కప్పు గెలిచిన జట్టు
భారత క్రికెట్ దిగ్గజం సచిన్ టెండూల్కర్ గురించి ఎంత చెప్పుకున్నా తక్కువే. ఆయన క్రికెటర్‌గానే కాదు మానవతావాదిగానూ తనకంటూ చరిత్రలో కొన్ని పేజీలను లిఖించుకున్నారు.
Samayam Telugu | Updated:
May 14, 2018, 11:33AM IST
వీల్‌చైర్ క్రికెట్ టీమ్‌కు సచిన్ ఆర్థిక సాయం.. కప్పు గెలిచిన జట్టు
భారత క్రికెట్ దిగ్గజం సచిన్ టెండూల్కర్ గురించి ఎంత చెప్పుకున్నా తక్కువే. ఆయన క్రికెటర్‌గానే కాదు మానవతావాదిగానూ తనకంటూ చరిత్రలో కొన్ని పేజీలను లిఖించుకున్నారు. క్రికెట్ ద్వారా సంపాదించిన కొంత మొత్తంలో సామాజిక సేవకు ఉపయోగించారు. చాలా మంది పెద్ద మనుషులు తాము చేసిన సాయం పది మందికి తెలిసేలా చేయాలని అనుకుంటారు. కానీ సచిన్ మాత్రం తాను చేసే మంచి పనుల గురించి ఎప్పుడూ బయటికి చెప్పుకోలేదు. కానీ మనం ఎదుటివారికి చేసిన మంచి ఎలాగోలా బయటికి తెలుస్తుంది కదా.. ఇది కూడా అలానే తెలిసింది.
బంగ్లాదేశ్ వెళ్లి ఆ దేశ వీల్‌చైర్ క్రికెట్ జట్టుతో మన వీల్‌చైర్ క్రికెట్ టీమ్ మూడు మ్యాచ్‌ల సిరీస్ ఆడాల్సి ఉంది. కానీ వారికి ఆర్థిక ఇబ్బందులు ఎదురయ్యాయి. బంగ్లాదేశ్ వెళ్లడానికి విమాన టిక్కెట్లు కొనుక్కునే పరిస్థితి కూడా లేదు. వారు ఐసీసీ, బీసీసీఐని సాయం కోసం అభ్యర్థించినా ఫలితంలేదు. ఈ విషయం ఎలాగోలా సచిన్ దృష్టికి వెళ్లింది. దీంతో ఆయన ఆర్థిక సాయం అందించారు. జట్టు మొత్తం బంగ్లాదేశ్ వెళ్లడానికి విమాన టిక్కెట్లను సమకూర్చారు. అంతేకాకుండా అక్కడ వారు ఎలాంటి ఇబ్బంది పడకుండా ఆర్థిక సాయం కూడా చేశారు. వాస్తవానికి భారత్‌లో వీల్‌చైర్ క్రికెట్ ఆర్గనైజర్ ప్రదీప్ రాజ్ చెప్పేంత వరకు సచిన్ సాయం చేసిన విషయం ఎవరికీ తెలియదు. 2-1 తేడాతో బంగ్లాదేశ్‌పై గెలిచి సిరీస్ సొంతం చేసుకున్న భారత వీల్‌చైర్ జట్టు మే 9న స్వదేశానికి చేరుకుంది. ఢిల్లీ ఎయిర్‌పోర్టులో వారికి ఘన స్వాగతం లభించింది.